open-index/open-wikipedia-markdown huggingface dataset:
ஓரோலோச்சியம்

**ஓரோலோச்சியம்** (*Horologium*, ஹோரோலோஜியம்) என்பது தென் பகுதியில் காணப்படும் ஒரு சிறிய, மங்கலான விண்மீன் கூட்டமாகும். இலத்தீன் மொழியில் இதற்குக் கடிகார ஊசல் என்று பொருள்.

18 ம் நூற்றாண்டில் பிரான்சு நாட்டின் வானவியலாளரான 'அபே நிக்கோலஸ் லூயிஸ் டி லாகாலே'  என்பவர், ஊசல் கடிகாரத்தைக் கண்டுபிடித்த கிறிஸ்டியன் ஹைஜென்ஸ் என்பவரைப் பெருமைப்படுத்தும் முகமாக இதற்கு ஹோரோலோஜியம் ஆசிலிடோரியம் என்று பெயரிட்டார். இது காலப் போக்கில் சுருக்கி ஹோரோலோஜியம் ஆனது.

இது எரிடானஸ் வட்டாரத்திலுள்ள பிரகாசமான் ஆர்செர்னர் விண்மீனுக்கும், கரினா வட்டாரத்திலுள்ள பிரகாசமான கனோபஸ் விண்மீனுக்கும் இடையில் அமைந்துள்ளது. இது ஒரு ஊசலாடும் குண்டுபோலக் கற்பனை செய்யப்பட்டுள்ளது. இதில் பிரகாசமிக்க ஆல்பா கோரோலோஜி, ஊசலின் அலைவு தானத்தில் உள்ள நிறைமிக்க குண்டு போல அமைந்துள்ளது. மொத்தம் 20 விண்மீன்கள் இவ்வட்டாரத்தில் அமைந்திருக்கலாம் என கண்டறிந்துள்ளனர். இதிலுள்ள R ஹோரோலோஜி சீடெஸ் வட்டாரத்திலுள்ள  மீரா விண்மீன் போல ஒரு பெருஞ் சிவப்பு மாறொளிர் விண்மீனாக உள்ளது. இதன் தோற்ற ஒளிப்பொலிவெண் பெரும நிலையில் 5 லிருந்து, சிறும நிலையில் 14 வரை, சுமார் 13 மாத கால நெடுக்கையில் மாற்றத்திற்கு உள்ளாகிறது.

ஒளிப்பொலிவெண்ணில் மிக அதிக வேறுபாட்டுடன் கூடிய மாறொளிர் விண்மீன் இதுவே ஆகும்.
இப்பகுதியில் AM 1 என்று குறிப்பிடப்படும் கோளகக் கொத்து விண்மீன் கூட்டம் உள்ளது. இக் கூட்டமே, பால் வெளி அண்டத்திலிருந்து வெகு தொலைவு தள்ளி இருக்கும் கூட்டமாகும். இது 3,98,000 ஒளி ஆண்டுகள் தொலைவில் உள்ளதாக அறிந்துள்ளனர்.

## மேற்கோள்

* 
* Ian Ridpath and Wil Tirion (2007). *Stars and Planets Guide*, Collins, London. . Princeton University Press, Princeton. .

## வெளியிணைப்புகள்

* The Deep Photographic Guide to the Constellations: Horologium
* Starry Night Photography - Horologium Constellation
* Star Tales – Horologium

பகுப்பு:விண்மீன்கள்
தொல்காப்பியம் சுட்டும் அளவைப்பெயர்கள்

சொல்லோடு சொல் புணரும்போது அளவைப் பெயர்கள் எவ்வாறு புணரும் என்பதை விளக்கும்போது தொல்காப்பியம் அளவைப் பெயர்களை அளவுப்பெயர், நிறைப்பெயர், எண்ணுப்பெயர் என மூன்றாகப் பகுத்துக்கொள்கிறது. அளவு என்பதில் நீட்டலளவும், பருமனளவும் அடங்கும். நீள அகல உயரங்களை அளப்பது நீட்டல் அளவு. முகந்து அல்லது பெய்து நிறைகட்டியும், நிறுத்துக்கட்டியும் அளப்பது நிறையளவு. முழுமையான பொருள்களை எண்ணுவதும், முழுமைப்பொருளின் சிதைவைப் பகுத்து எண்ணுவதும் எண்-அளவு. 

## தொல்காப்பியம் குறிப்பிடும் அளவைப்பெயர்கள்
:கலம் , பனை, கா, , பதக்கு, தூணி , நாழி, உரி, நாடுரி 

## தொல்காப்பியம் சுட்டிக்காட்டும் அளவைப் பெயர்கள்
அளவை, நிறை ஆகியவற்றைக் குறிக்கும் சொறகள் ஒன்பது எழுத்துக்களை முதல் எழுத்தாகக் கொண்டு வரும் என்பது தொல்காப்பிய வரையறை. தொல்காப்பியம் தொகைமரபு 28 அவை க, ச, த, ப, ந, ம, வ, அ, உ என்பன. 

இவற்றிற்கு இளம்பூரணர் எடுத்துக்காட்டும் பெயர்கள்  
:கலம், சாடி, தூதை, பானை, நாழி, மண்டை, வட்டி, அகல், உழக்கு – இவை அளவுப்பெயர்கள்
:கழஞ்சு, சீரகம், தொடி, பலம், நிறை, மா, வரை, அந்தை - இவை நிறைப்பெயர்கள்.

இவற்றையும் பிற நூற்பாக்களுக்குக் காட்டப்பட்டுள்ள மேற்கோள் அளவைப் பெயர்களையும் தொகுத்து அகர வரிசைப்படுத்திக் காணும்போது இளம்பூரணரின் கி.பி. 12ஆம் நூற்றாண்டு வரையில் இருந்த அளவைப்பெயர்கள் இவை என உணரமுடிகிறது. 


அகல்
அந்தை (நிறை)
இதழ் (நில-அளவு)
உரி
உழக்கு 
ஐயவி (கடுகு அளவு)
ஐயவி (நிறை)
கஃசு (நிறை)
கலம் 
கழஞ்சு (நிறை)
கா (நிறை)
கொள் (நிறை) 
சாடி, 
சீரகம் (நிறை)
தூணி
தூதை, 
தொடி (நிறை)
நாடுரி
நாழி, 
நிறை (நிறை), 
பதக்கு
பலம் (நிறை)
பனை
பானை, 
மண்டை, 
மா (நிறை), 
மா (நில-அளவு)
முழம்
வட்டி, 
வரை (நிறை), 
வேலி (நில-அளவு)


## எண்ணுப்பெயர்
முழு எண்
:ஒன்று, இரண்டு, மூன்று, நான்கு, ஐந்து, ஆறு, ஏழ், எட்டு, ஒன்பது (தொண்டு), பத்து 
:பதினொன்று முதலானவை
:இருபது, முப்பது முதலானவை
:நூறு, இதன் தொடர்ச்சி
:ஆயிரம் ... நூறாயிரம்
:அல்பெயர் எண் ஐ, அம், பல் என முடிவன (தாமரை, வெள்ளம், ஆம்பல்)
:(கோடி) தொல்காப்பியத்தில் இல்லை. திருக்குறளில் வருகிறது. 
பின்னோக்கிச் செல்லும் பின்னம்
:அரை
:கால்
:அரைக்கால்
:முந்திரிகை
:காணி

## அடிக்குறிப்பு

பகுப்பு:தொல்காப்பியம்
கூர்ம சம்ஹார மூர்த்தி

**கூர்ம சம்ஹார மூர்த்தி**, அறுபத்து நான்கு சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். கூர்மம் என்றால் கடல் ஆமை என்று பொருள். கூர்ம அவதாரம் எடுத்து வந்த விஷ்ணுவை கொன்ற சிவனின் திருவுருவம் தான் கூர்ம சம்ஹார மூர்த்தி என்று அழைக்கப்படுகிறது.

## சொல்லிலக்கணம்

## வேறு பெயர்கள்
ஆமையடுத்தான்

## தோற்றம்
திருமாலின் கூர்ம அவதாரத்தை சூலத்தினால் குத்தி ககொல்வதே கூர்ம சம்ஹார மூர்த்தியின் வடிவாகும்.

## உருவக் காரணம்
அமிர்தம் கிடைக்க வேண்டி அரக்கர்களும், தேவர்களும் பாற்கடலைக் கடைந்த போது, மந்தார மலையைத் தாங்கியபடி கடல் ஆமை ரூபத்தில் விஷ்ணு நின்றார். அப்பணி முடிந்ததும், கடல் உயிரினங்கள் அனைத்தையும் தின்ற அந்த கடல் ஆமை, அனைத்து கடல் நீரையும் குடித்தது. தேவர்களும், மனிதர்களும் அஞ்சினார்கள். சிவனிடம் தங்களைக் காக்க வேண்டிக் கொண்டார்கள். அவர்களுக்கு உதவும் பொருட்டு அந்த கடல் ஆமையை தன்னுடைய சூலத்தினால் குத்தி கொன்று மற்றும் அதிலிருந்த அனைத்து சதைகளை எடுத்து வெளியே எறிந்தார் மற்றும் அதை தின்றார். அந்த கடல் ஆமை ஓட்டினைத் தன்னுடைய கழுத்திலிருந்த மாலையில் இணைத்துக் கொண்டார்.

இந்த சிவனின் கடல் ஆமை வடிவ விஷ்ணுவை கொன்ற திருவுருவக் கோலம் தான் கூர்ம சம்ஹார மூர்த்தி என்று வழங்கப்படுகிறது.

## கோயில்கள்

## மேலும் காண்க
* சிவன்
* சைவ சமயம்

## மேற்கோள்கள்
பகுப்பு:சிவ உருவத்திருமேனிகள்பகுப்பு:சிவ உருவத்திருமேனிகள்
சக்ரதான மூர்த்தி

**சக்ரதான மூர்த்தி**, அறுபத்து நான்கு சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். இவ்வடிவம் சக்ரதானர் என்றும் அழைக்கப்படுகிறது.

## திருவுருவக் காரணம்

விஷ்ணு செய்த ஆயிரம் தாமரை மலர்கள் அர்ச்சனையில் மகிழ்ந்திருந்தார் சிவபெருமான். அத்தருணத்தில் ஆயிரம் மலர்களுக்கு ஒரு மலர் குறைவதை அறிந்த விஷ்ணு தன்னுடைய கண்ணைத் தாமரை மலராகக் கொண்டு அர்ச்சித்தார். இதனால் மகிழ்ச்சியுற்ற சிவபெருமான் தான் ஜலந்திரன் என்ற  அசுரனைக் கொல்லப் பயன்படுத்திய சுதரிசனம் என்ற சக்கராயுதத்தினை விஷ்ணுவிற்கு கொடுத்தார். இந்த தருணத்தினை விளக்கும் திருவுருவம் சக்ரதான மூர்த்தியாகும். சக்கரத்தினைப் பெற்றுக் கொண்டமையினால் விஷ்ணு சக்கரபாணி எனவும் அழைக்கப்படுகிறார்.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
தற்கால கட்டடக்கலை

கட்டடக்கலையி்ல் அறிமுகம் ஆகியுள்ள புதிய முறைகள் **தற்கால கட்டடக்கலை**. (Contemporary architecture). இதை இருபத்தி முதலாம் நூற்றாண்டின் கட்டடக்கலை என்றும் அழைப்பதுண்டு. தற்கால கட்டடக்கலைக்குப் பல்வேறு பிரிவுகள் உள்ளன. 

## தற்கால கட்டடக்கலைக்கு உட்பட்ட பல்வேறு பிரிவுகள்
* Blobitecture
* கணினியின் உதவியோடுள்ள வடிவமைப்பு (CAD)
* டிஜிட்டல் கட்டடக்கலை
* டிஜிட்டல் மார்போஜெனெசிஸ் (Digital morphogenesis)
* இடிபாடு போன்ற கட்டமைப்பு (Deconstructive architecture)
* எதிர்கால கட்டடக்கலை (Futurist architecture)
* அதிநவீன கட்டடக்கலை
* நவீன கட்டடக்கலை
* சுவாரஸ்ய கட்டடக்கலை (Novelty architecture)
* (Post modern architecture)
* நுண் கட்டடக்கலை (Nano architecture)

## மாதிரி படங்கள்

File:OperaHouse0003.jpg|சி்ட்னியில் உள்ள ஆபெரா ஹவுஸ்
File:National_Grand_Theatre.jpg|சீனாவில் உள்ள தேசிய கிரான்ட் தியேட்டர்
File:Guggenheim-bilbao-jan05.jpg|ஸ்பெயினில் உள்ள கூகர்ஹேம்
File:Riverside Museum rear view.JPG| ரிவர் சைடு அருங்காட்சியகம், கிளாஸ்கோ, 

பிரித்தானியா
File:Auditorio de Tenerife Pano.jpg|ஆடிற்றோறியோ டி டெனெரிபே
File:30_St_Mary_Axe_from_Leadenhall_Street.jpg|30 புனித மேரி ஆக்ஸ், லண்டன்
File:Kochi city -the night view of beautiful Vyttila Mob Hub.jpg|வைற்றிலா, கொச்சி 

மொபைலிட்டி ஹப்,கொச்சி
File:Biosphère Montréal CA.jpg|மான்ட்ரியல் பயோ ஸ்பியர்
File:Case danzanti.jpg|நடனமாடும் மாளிகை(Dancing House) ,பிரேக்
File:Cctv 2009.jpg|சி.சி.டி.வி. தலைமையகம்,பெய்ஜிங், சீனா 


## வெளி இணைப்புகள்

பகுப்பு:கட்டிடக்கலை
பகுப்பு:கட்டிடக்கலைப் பாணிகள்
நள தமயந்தி (2003 திரைப்படம்)

***நள தமயந்தி*** (*Nala Damayanthi*) 2003 ஆம் ஆண்டு வெளிவந்த தமிழ்த் திரைப்படமாகும். மௌலியின் இயக்கத்தில் வெளிவந்த இத்திரைப்படத்தில் மாதவன், கீது மோகன்தாஸ்க, ஸ்ருதிகா, அனுஹாசன், ஸ்ரீமன் மற்றும் பலர் நடித்துள்ளனர். இப்படத்தின் கதை மற்றும் திரைக்கதையை கமலஹாசன் எழுதி தயாரித்துள்ளார். பாடல்களை வாலி மற்றும் பிரதீப் கோவிந்த் ஆகியோர் இயற்றியுள்ளார்கள். இயக்கத்துடன் வசனமும் மௌலி செய்துள்ளார்.  தகவல் தொடர்பாக லோலோ!! நிறுவனம் இருந்துள்ளது.

## நடிப்பு
* மாதவன், 
* கீது
* டெல்லி கணேஷ், 
* ஸ்ரீமன், 
* மெளலி, 
* ஸ்ருத்திகா, 
* சந்தானபாரதி, 
* மனோபாலா, 
* விக்ரம் தர்மா, 
* ரி.பி.மாதவன் (அறிமுகம்), 
* பாலாசிங், 
* மதன்பாப், 
* வையாபுரி, 
* சசி, 
* "பாம்பே"ஞானம், 
* "கவியூர்" ரேணுகா (அறிமுகம்), 
* திவ்ய தர்ஷிணி (அறிமுகம்), 
* "மாஸ்டர்"ஆதித்ய சர்மா (அறிமுகம்), 
* ரங்கநாதன் (அறிமுகம்), 
* சௌந்தர், 
* மெளலி சுரேஷ், 
* புரூனோ சேவியர் (ஆஸ்திரேலியா), 
* மார்க் ஜென்சன் (ஆஸ்திரேலியா), 
* ராபர்ட் (ஆஸ்திரேலியா), 
* ஃபடைனி (சுவிஸ்), 
* சாரா குளேவர் (ஆஸ்திரேலியா), 
* அமென்டா கிரேவர்ச் (ஆஸ்திரேலியா)

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:ஜெயராம் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
மாலொருபாகன்

**மாலொருபாகன்** அல்லது **ஹரிஹரன்**,  என்பது சிவனும், விஷ்ணுவும் பாதிபாதியாக தோற்றமளிக்கும், அறுபத்து நான்கு மற்றும் இருபத்துநான்கு சிவத் திருவுருவங்களில் ஒன்றாகும். சைவ - வைணவ நெறிகளுக்கிடையிலான ஒற்றுமைக்கு இத்திருவுருவம் சான்றாகின்றது.இந்தத் திருவுருவத்தை "சங்கர நாராயணன்" , "கேசவார்த்த மூர்த்தம்" "அரியர்த்த மூர்த்தம்" என்றெல்லாம் அழைப்பதுண்டு.

## தோற்றம்

வலப்புறம் சிவனின் அம்சங்களும் இடப்புறம் திருமாலின் அம்சங்களும் இத்திருமேனியில் காணப்படும். வலப்புறம் வெண்ணிறம், வெண்ணிலா, வெண்ணீறு, உருத்திராக்கம், அஞ்சேல், மான் ஏந்திய கரங்கள் என்பன அலங்கரிக்க, இடப்புறம் கார்வண்ணம், மஞ்சளாடை, நகைகள், சங்கமும் கதையும் தாங்கிய திருக்கரங்கள் எனக் காணப்படும். எனினும், மாறுபட்ட வடிவங்கள் இந்தியாவெங்கணும் கிட்டுகின்றன.

## வரலாறு

மாலொருபாகன் வடிவத்துக்கான தோற்றம், குசாணர் காலத்திலேயே ஆரம்பித்துவிட்டது என்பதற்கு, சக்கரம்  தாங்கிய சிவன் பொறிக்கப்பட்ட குசாணரின் பொற்காசைக் குறிப்பிடலாம். பிற்கால வட இந்திய, தென்னிந்திய ஆலயங்களிலெல்லாம் இம்மூர்த்தியின் சிற்பத்தைக் காணமுடிகின்றது.

ஈசனின் மாலொருபாகன் பற்றி வாமன புராணம், லிங்க புராணம் முதலான பல புராணங்கள் குறிப்பிடுகின்றன. சைவ வழக்கில் தேவியின்ன் ஆண் வடிவே திருமால் எனவும் சிவனின் நான்கு சக்தியரில் திருமாலும் ஒருவரென்றும் சொல்லப்படுகின்றது. சிவனின் தேவி என்பதாலேயே, பசுமாசுர வதத்திலும், பாற்கடல் கடைந்தபோதும், தாருகாவன முனிவரின் செருக்கடக்கிய போதும், திருமால், மோகினி அவதாரம் எடுத்து, ஈசனின் தேவியாகத் தோன்றமுடிந்தது.

## கோயில்கள்
தமிழநாட்டின் சங்கரன் கோவிலில் அமைந்த சங்கரநாராயணன் கோவிலும், கர்நாடகத்தின் கரிகர் ஊரிலுள்ள ஹரிகரேசுவரர் கோயிலும் ஈசனின் இத்திருமூர்த்தத்துக்காக அமைக்கப்பட்டவை ஆகும். சென்னகேசவர் கோயில், பேளூர், மீனாட்சியம்மன் கோவில் போன்ற பழம்பெருமை வாய்ந்த இந்தியத் திருத்தலங்களிலெல்லாம் இம்மூர்த்தியின் சிற்பங்கள் உண்டு.

## அடிக்குறிப்புகள்

## மேலும் பார்க்க
* மாதொருபாகன்
* வைகுந்த கமலயா

பகுப்பு:சிவ உருவத்திருமேனிகள்
இடக்கை

thumb|250px|இடக்கை வாசித்தல்

**இடக்கை** () என்பது கேரளாவின் பாரம்பரிய இசைக்கருவிகளில் ஒன்று. இக்கருவி ஒரு தோல் வாத்தியம் என்றாலும் கேரள இசையில் இது தாள வாத்தியமாக மட்டும் அல்லாமல் சுருதிக்காகவும் பயன்படுத்தப்பட்டு வருகிறது.

பிற வாத்தியங்களுக்கு *இடையே* வாசிக்க பயன்படுத்தப்படுவதால் தான் இதற்கு *இடக்கை* என்று பெயர் சூட்டப்பட்டதாக கருதப்படுகிறது. கேரளாவில் பொதுவாக மாரார், பொதுவாள் போன்ற இனத்தார் இடக்கை வித்வான்களாக உள்ளனர். கோவில்களின் மூலஸ்தானத்தில் அல்லது கர்ப கிருகத்தில் பயன்படுத்தப்படும் அபூர்வமான இசைக்கருவிகளில் ஒன்று இடக்கை. இயக்கப்படாத காலத்தில் இக்கருவியை கருவறையின் முன்பகுதியல் தொங்கவிடப்பட வேண்டும் என்பது ஒரு நியதி ஆகும். 

## அமைப்பு
இடக்கை உடுக்கையை ஒத்தது. அதைவிட சற்று பெரிய அளவிலானதாக இருக்கும். இது பொதுவாக எட்டு அல்லது எட்டரை அங்குலம் நீளமுள்ளதாக இருக்கும். ரத்த சந்தனம், வரிக்கை பலா மரம் போன்ற மரங்களை பயன்படுத்தி இடக்கை தயாரிக்கப்படுகிறது. இக்கருவியின் நடுப்புறத்தைவிட, பக்கவாட்டில் உள்ள வளைய முகங்களின் விட்டம் அதிகமாக இருக்கும். இதன் விட்டம் நான்கு முதல் நான்கை அங்குலம் வரை இருக்கும். இதன் இரு வட்டப் பக்கங்களும் மாட்டுத் தோலால் முடப்பட்டிருக்கும். இடக்கையின் நடுப்பகுதியில் கட்டப்பட்டுள்ள கயிற்றை கையால் அழுத்தி, சிறிய வளைந்த கம்புகளை பயன்படுத்தி ஒலியை கட்டுப்படுத்தலாம். இடக்கை மீது கம்பளத்தாலான அறுபத்தி நான்கு நூல் உருண்டைகள் உள்ளன. இவை அறுபத்தி நான்கு கலைகளைக் குறிக்கும். இடக்கையின் இரு முகங்களில் ஒன்று ஜீவாத்மாவையும், ஒன்று பரமாத்மாவையும் குறிக்கும். வளையத்தில் உள்ள ஆறு ஓட்டைகள் ஆறு வேதங்களை குறிக்கிறது என்ற நம்பிக்கை உள்ளது. 

இடக்கையை தோளில் தொங்கவிட்டு இசைப்பர். இதை கூடியாட்டம், கதகளி, மோகினி ஆட்டம், கிருஷ்ணன் ஆட்டம் போன்ற நிகழ்த்துக் கலைகளில் இசைக்கபடுகிறது. இடக்கையை வலக் கையால் அடிப்பர்.  கதகளி ஆட்டத்தில் பெண் கதாபாத்திரம் வரும்போது இடகையை மட்டும் அடிப்பர், செண்டை இசைக்கப்படாது.   

## வரலாறு
இடக்கை பழந்தமிழகத்தின் இசைக்கருவி என்கிறார் ஆய்வாளர் எஸ். எஸ். இராசகோபாலன். சிலப்பதிகாரத்தின் அரங்கேற்றுக் காதையில் வரும் குயிலுவ மக்கள் (130ஆவது வரி) என்பவர்களைப் பற்றி உரையாசிரியர் அடியார்க்கு நல்லார் குறிப்பிடும்போது, அவர்கள் இடக்கா முதலிய இசைக் கருவிகளை இசைப்பவர்கள் என்று குறிப்பிடுகிறார். மேலும் இதே காதையில் குறிப்பிடப்படும் ஆமந்திகை ( 143ஆம் வரி) என்ற இசைக்கருவிக்கு இடக்கை எனும் பொருள் கூறுகிறார். 

## இவற்றையும் பார்க்க
* சைவத் திருமுறைகளில் குறிப்பிடப்படும் இசைக்கருவிகள்

## மேற்கோள்கள்

பகுப்பு:தாள இசைக்கருவிகள்
பகுப்பு:தோற் கருவிகள்
பகுப்பு:கேரளக் கலைகள்
பகுப்பு:கேரள இசைக்கருவிகள்
ஜேக்கப் சகாயகுமார் அருணி

**ஜேக்கப்** என்ற **'ஜேக்கப் சகாயகுமார் அருணி** (சூன் 4, 1974 - நவம்பர் 4, 2012), சென்னையைச் சேர்ந்த வாலுவர் (சமையற் கலை நிபுணர்). ஆ. ப. ஜெ. அப்துல் கலாம் உள்ளிட்ட பலருக்கும் உணவு சமைத்துக் கொடுத்துள்ளார். பல்வேறு பெரிய உணவங்களுக்கும்  தலைமை வாலுவராகப்  பணி புரிந்துள்ள இவர், சங்கரா வணிகவியல் மற்றும் அறிவியல் கல்லூரியில் கேட்டரிங்க் துறையின் இயக்குராக இருந்தார்.

## இளமைக் காலம்
இவர் தேனி மாவட்டம், உத்தமபாளையத்தைச் சேர்ந்தவர். இவர் நான்கு வயதில் தாய், மருத்துவர் விமலா அருணியிடமிருந்து சமையற்கலை கற்றுக்கொண்டதாகவும், 14-வயதில் இருந்து சமையற் பயிற்சி பெற்றதாகவும் பல்வேறு கருத்து நிகழ்கிறது.
இவர் மதுரை, அமெரிக்கன் கல்லூரியில் இயற்பியல் துறையில் பட்டம் பெற்றவர்.

## கின்னஸ் விருது
2010–ம் ஆண்டு மார்ச் மாதம் 24 மணி நேரத்தில் 485 வகையான உணவுகளை தயார் செய்து கின்னஸ் சாதனை படைத்தவர்.

## நூல்கள்
* மணக்கும் தமிழகம் 
* கிச்சன் கிளினிக்
* ஆகா என்ன ருசி - அசைவ சமையல்
* ஆகா என்ன ருசி - சைவச் சமையல்

## நிகழ்ச்சிகள்
சன் தொலைக்காட்சியில், ஆஹா என்ன ருசி என்ற சமையல் தொடரில் தன்னுடைய சமையல் தொடர்பான நிகழ்ச்சியில் பங்களித்து வந்தார்.

## இறப்பு
மாரடைப்புக் காரணமாகத் தனியார் மருத்துவமனையில் அனுமதிக்கப்பட்டு, சிகிச்சை பலனின்றி 05,நவம்பர்,2012 அன்று காலமானார்.

## குறிப்புகளும் மேற்கோள்களும்


பகுப்பு:2012 இறப்புகள்
பகுப்பு:1974 பிறப்புகள்
விரலுக்கேத்த வீக்கம்

**விரலுக்கேத்த வீக்கம்** (*Viralukketha Veekkam*) 1999 ஆம் ஆண்டு வெளியான தமிழ்த் திரைப்படம். இசையமைப்பாளர் தேவா இத்திரைப்படத்திற்கு இசையமைத்திருந்தார். வி.சேகர் படத்தை இயக்கியிருந்தார்.

## வகை
குடும்பத் திரைப்படம்

## கதை

ஒரே நிறுவனத்தில் வேலை செய்யும் மூன்று நண்பர்கள், ஆடம்பர விரும்பிகளாக , ஊதாரித்தனமாக செலவழிப்பவர்களாக இருக்கின்றனர். கடன் வாங்கியும் , பொய் சொல்லியும் செலவு செய்கிறார்கள். கடன் தொல்லை பொறுக்க முடியாத அந்த நண்பர்களின் மனைவிமார் மூவரும்  தங்கள் கணவர் பேச்சை மீறி வேலைக்குச் செல்கிறார்கள். நண்பர்களின் பணித்திறன் இன்மையால் நிறுவனத்திலும் வேலை போகிறது. தங்கள் மனைவிகளைத் தங்கள் கட்டுப்பாடில் கொண்டு வர என்ன முயற்சி செய்யலாம் என்று போராடுகிறார்கள் அந்த நண்பர்கள். ஆடம்பர ஆசைகளை உதறிவிட்டு இருக்கும் தகுதிக்கேற்ப சிக்கனமாய் இருந்தாலே வாழ்வு சிறக்கும் என்பதை நகைச்சுவையுடன் விளக்கும் குடும்பச்சித்திரம் இது.

## மேற்கோள்கள்

## வெளி இணைப்புகள்
*

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
ஸ்ரீவில்லிபுத்தூர் பால்கோவா

ஸ்ரீவில்லிபுத்தூர் பால்கோவா மிகவும் பிரசித்தி பெற்ற ஸ்ரீ ஆண்டாள் கோவில் அமைந்துள்ள ஊரில் கிடைக்கும் ஒரு இனிப்புப் பலகாரம். இதன் தனிச்சிறப்பு இதன் சுவையேயாகும். இங்குள்ள பசுக்களின் பால் தரும் ருசி இந்த இனிப்பின் தரத்தை உயர்த்துகிறது. மேற்குத்தொடர்ச்சி மலையின் அடிவாரத்தில் இவ்வூர் அமைந்துள்ளதால் இவ்வூரின் பசுக்களின் பால் சுவைமிக்கதாக இருக்கலாம். 

பால்கோவா இங்குள்ள கூட்டுறவு பால் பண்ணையின் மூலம் உற்பத்தி செய்யப்பட்டு, இந்தியாவின் பிற மாநிலங்களுக்கு அனுப்பப்பட்டு வருகிறது. மேலும்,வெளிநாடுகளுக்கும் ஏற்றுமதி செய்யப்படுகிறது.

## குறிப்புகள்

பகுப்பு:தின்பண்டங்கள்
செகராசசேகரப் பிள்ளையார் கோயில்

**செகராசசேகரப் பிள்ளையார் கோயில்** இலங்கையின் வட பகுதியில், யாழ்ப்பாண நகரத்துக்கு அண்மையில் உள்ள இணுவில் என்னும் ஊரில் அமைந்துள்ள ஒர் கோயில். 13 ஆம் நூற்றாண்டு முதல் 1620 ஆம் ஆண்டு வரை யாழ்ப்பாண இராச்சியத்தை ஆண்ட ஆரியச் சக்கரவர்த்தி வம்சத்து அரசர்களின் சிம்மாசனப் பெயர்களில் ஒன்றான "செகராசசேகரன்" என்னும் பெயரைத் தழுவிய பெயர் கொண்ட இக் கோயில், தொடக்கத்தில் அக்கால மன்னர்களில் ஒருவரால் கட்டப்பட்டதாக நம்பப்படுகிறது. இக் கோயிலுக்குப் **பருத்தியடைப்புப் பிள்ளையார் கோயில்** என்ற பெயரும் வழங்கி வருகிறது.

## வரலாறு
செகராசசேகர மன்னனால் கட்டப்பட்டதாகக் கருதப்படும் இக்கோவில், யாழ்ப்பாண இராச்சியத் தொடக்க காலத்தில் இணுவில் பகுதித் தலைவனான பேராயிரவரும், அவர் வழிவந்தவர்களும் வழிபாடாற்றி வந்ததாகத் தெரிகிறது. தற்போதும் அவர்கள் வழிவந்தவர்களே கோயிலை பராமரிப்பவர்களாகவும் அவர்களது பரம்பரையினரே அக்கோயிலை அண்ட வசிப்பவர்களாகவும் காணப்படுகின்றனர்

1620 ஆம் ஆண்டு யாழ்ப்பாணத்தைக் கைப்பற்றிய போத்துக்கேயர் அங்கிருந்த எல்லா இந்துக் கோயில்களையும் இடித்துவிட்டனர். அப்போது யாழ்ப்பாண மன்னர்கள் கட்டுவித்த செகராசசேகரப் பிள்ளையார் கோவிலும் அழிந்துவிட்டது. ஏறத்தாழ இரண்டரை நூற்றாண்டுகள் கழிந்த பின்னர் இலங்கையைப் பிரித்தானியர் ஆண்ட காலத்தில் இக் கோயில் மீளக் கட்டப்பட்டது. சென்ற நூற்றாண்டுத் தொடக்கத்தில் சிறிய அளவிலான சாந்துக் கட்டிடமாக இருந்த இக் கோயில் இப்போது பொழிகற்களால் கட்டப்பட்ட அர்த்த மண்டபம், மகா மண்டபம், வசந்த மண்டபம் என்பவற்றை உள்ளடக்கியதாக அமைந்துள்ளது.

## பாடல்கள்
செகராசசேகரப் பிள்ளையார் மேல் வித்துவான் இ. திருநாவுக்கரசு ஒரு திருவூஞ்சற் பதிகம் ஒன்றைப் பாடியுள்ளார்.

## மேற்கோள்கள்

## உசாத்துணைகள்
* சிவலிங்கம், மு., *சீர் இணுவைத் திருவூர்*, சைவத் திருநெறிக் கழகம், இணுவில். 2004.
* திருநாவுக்கரசு, இ., *சிறீ பரராச சேகர விநாயகர் தோத்திரப் பத்தும் சிறீ செகராச சேகர விநாயகர் திருவூஞ்சற் பதிகமும்*, இணுவை மத்திய இந்துசமய வளர்ச்சிச் சங்கம், இணுவில்.
## வெளி இணைப்புகள்
* இணுவில் செகராச சேகரப்பிள்ளையார் 

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:இலங்கையில் உள்ள பிள்ளையார் ஆலயங்கள்
பகுப்பு:இணுவிலில் உள்ள கோயில்கள்
நான் பெத்த மகனே

**நான் பெத்த மகனே** (*Naan Petha Magane*) 1995 ஆம் ஆண்டு வெளியான தமிழ்த் திரைப்படம்.

## வகை
குடும்பப்படம்

## கதை

ரவி (நிழல்கள் ரவி) ஆண்டாள் என்னும் பெண்மணியின் (மனோரமா) ஒரே மகன். ஆண்டாள் ரவியின் வாழ்க்கை மீது  மிகவும்  அக்கறை கொண்டு இருப்பவர்.   அவர் தனது மகனுக்குத் திருமணம் செய்விக்க  நல்ல குணம், அம்சம் மற்றும் சாதுவான பெண்ணைத் தேடுகிறார். ஏனென்றால் ரவிக்கு  வரப்போகும் மனைவி சாதுவாக இல்லாவிட்டால், அவள் அவனைக் கட்டுப்பாடு விதித்தோ, அச்சுறுத்தல் செய்தோ தன்னிடம் இருந்து பிரித்து விடுவாள் என்ற பயம் அவருக்கு இருக்கிறது. அவர் சாந்தமான வேலைக்காரி உமா மகேஸ்வரி (ஊர்வசி) என்ற பெண்ணைத் தேடிப்பிடித்து தனது மகன் ரவிக்குத்  திருமணம் செய்கிறார். எப்பொழுதும் அவர்கள் வீட்டில் ஆண்டாள் அம்மாவின் அதிகாரமே  ஆதிக்கம் செலுத்துகிறது. உமா தன் மனதை வெளிக்காட்டத் தொடங்கும் போது,  ஆண்டாள் தனது  கண்டிப்பைக் கட்டுகிறார்.  திடீர் என்று உமா  தற்கொலை செய்கிறாள். அவளது தற்கொலைக்கு ஆண்டாள் தான் காரணம்  என்று கைது செய்யபடுகிறார். ஆனால் உண்மையில் தான் எதுவும் உமாவைச் செய்யவில்லை என்று ஆண்டாள் கூறுவதை  ரவி கூட நம்பவில்லை. உண்மையான காரணம் வெளிப்படுவதும், அவர் குற்றவாளியில்லையென இறுதியில் நீதிமன்றத்தால் விடுதலை செய்யப்படுவதும் எவ்வாறு என்று தாய் தனது மகன் மேல் கொண்ட அதீத பாசத்தைக் காட்டும் திரைச் சித்திரம் இது.

## மேற்கோள்கள்

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
வரவு எட்டணா செலவு பத்தணா

**வரவு எட்டணா செலவு பத்தணா** 1994 ஆம் ஆண்டு வெளியான தமிழ்த் திரைப்படம்.

## வகை
குடும்பத் திரைப்படம் , சமூகத் திரைப்படம்

## கதை

எளிய நிலையில் உள்ள ஒரு குடும்பம் வரவுக்கு மீறிய ஆடம்பரமாக வாழ எண்ணித் தவறான வழியில் பணம் சம்பாதித்து பணக்கார வாழ்க்கை அடைகிறது. குடும்ப ஒற்றுமை குலைந்து துயரங்களுக்கு ஆளாகின்றனர். கணவன்  தீய பழக்கங்களுக்கு ஆட்படுகின்றான். மக்களின்  சாபங்கள் அக்குடும்பத்தைப் பாதிக்கிறது. இறுதியில் அக்குடும்பத்தினர் தம் தவறுகளை உணர்ந்து திருந்தி சிக்கன வாழ்வின் அருமையை உணர்கின்றனர். உழைத்துச் சேர்க்கும் பணமே நிலைக்கும், மற்றதெல்லாம் ஆபத்தைத் தான் விளைவிக்கும் என்னும் கருத்தை விளக்கும் குடும்பச்சித்திரம் இது.

## மேற்கோள்கள்
 

பகுப்பு:1994 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
காலம் மாறிப்போச்சு (1996 திரைப்படம்)

**காலம் மாறிப் போச்சு ** (*Kaalam Maari Pochu*) (1996 film)1996 ஆம் ஆண்டு ஏப்ரல் மாதம் 13 ஆம் தேதியன்று வெளியான தமிழ்த் திரைப்படம் ஆகும். இசையமைப்பாளர் தேவா இப்படத்திற்கு இசைமைத்தார்.

## வகை
குடும்பத் திரைப்படம், சமூகத் திரைப்படம்

## கதை

நான்கு பெண்கள் பெற்ற தகப்பனார் அம்மூன்று பெண்களையும் சுமையாகவும் செலவாகவும் கருதுகிறார். தான் பெற்ற ஒரே மகன்தான் தனது ஆஸ்திக்குரிய ஒரே வாரிசு என்று வாழ்கிறார். தனது பெண்களுக்கு விருப்பமில்லாத மணமகன்களை அவர்களுக்கு மணமுடித்து வைக்கிறார். துளி கூட தனது விருப்பத்திற்கு மதிப்பில்லாமல் தந்தை மணமுடித்த விரக்தியில் புகுந்த வீடு செல்கின்றனர் அப்பெண்கள்.  சொந்த தொழில் செய்வதற்காக மாமனாரிடம் கடன் பெற்று வர அப்பெண்களை கட்டாயப் படுத்துகிறார்கள் அவர்களின் கணவன்மார். தந்தையோ திருமணத்தோடு தனது பொறுப்பு முடிந்தது என்று மகன் பெயரில் தனது சொத்துகளை எழுதி வைக்கிறார். வசதியான வீட்டுப் பெண்ணைத் தேடி மணமுடித்தும் வைக்கிறார். அவனோ தனது தங்கையின் திருமணத்துக்குக் கூட பணம் தர மறுத்து தந்தையை வீட்டை விட்டே துரத்துகிறான்.  நடுத்தெருவில் நிற்கும் மாமனாரின் கௌரவத்தைக் காக்க திருமணம் நடத்தித்தர உதவுகிறார்கள் பெண்களும் அவரின் மாப்பிள்ளைகளும். பெண் குழந்தை ஆண் குழந்தை என்று பேதம் பாராட்டிய தந்தை மனம் மாறுகிறார். ஆணும் பெண்ணும் சமம், இரு குழந்தைகளையும் சமமாக நடத்த வேண்டும் என்று பெற்றோருக்குச் செய்தி சொல்லும்  திரைச்சித்திரம் இது.
## மேற்கோள்கள்

## வெளி இணைப்புகள்
*https://www.imdb.com/title/tt8976728/

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1996 தமிழ்த் திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
வடிவுக்கரசி

***வடிவுக்கரசி*** (*Vadivukkarasi*, பிறப்பு: சூலை 7, 1962) ஒரு திரைப்பட மற்றும் தொலைக்காட்சி நடிகை ஆவார். இவர் தமிழ், தெலுங்கு, கன்னடம் மற்றும் மலையாளம் மொழிகளில் 350 க்கும் மேற்பட்ட திரைப்படங்களில் மற்றும் 10 தொலைக்காட்சித் தொடர்களில் நடித்துள்ளார்.

## தொழில் வாழ்க்கை
இவர் நடித்த முதல் தமிழ்த் திரைப்படம் *[[கன்னிப்பருவத்திலே]]*. இத்திரைப்படத்தில் இவர் நடிகர் ராஜேஷுடன் கதாநாயகியாக அறிமுகமானார். இவர் தொடக்கக் காலங்களில் கதாநாயகியாகவும், பின்னர் முன்னணி நடிகர்கள் பலருடனும் தாய், சகோதரி போன்ற கதாபாத்திரங்களும் ஏற்று நடித்திருக்கிறார். மேலும், சில திரைப்படங்களில் எதிர்மறையான பாத்திரங்களும் ஏற்று நடித்து உள்ளார். *மந்த்ராலயா ஆர்ட்ஸ்* என்னும் தயாரிப்பு நிறுவனம் மூலம் *[[அன்னை என் தெய்வம்]]* என்னும் திரைப்படத்தைத் தயாரித்தார். இவர் முன்னாள் இயக்குநர் ஏ. பி. நாகராஜனின் உறவினர் ஆவார்.

### பின்னணிக் குரல் கலைஞராக

## மேற்கோள்கள்

## வெளி இணைப்புகள்
* http://www.imdb.com/name/nm1119913/ஐ.எம்.டி.பி இணையத்தளம்

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:சென்னை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
ஜேக்கப்

**ஜேக்கப்** (*Jacob*) அல்லது **யாக்கோபு** என்ற பெயரில் உள்ள கட்டுரைகள்:

;விவிலிய நபர்கள்:

* யாக்கோபு
* செபதேயுவின் மகன் யாக்கோபு
* அல்பேயுவின் மகன் யாக்கோபு

;ஏனையோர்:

* யாக்கோபு சூமா, தென்னாப்பிரிக்கத் தலைவர்
* ஜேக்கப் சகாயகுமார் அருணி, சமையல்கலை நிபுணர்
* பொ. ஜேக்கப், மலேசிய எழுத்தாளர்
* யாக்குப் கோலாசு, பெலருசிய எழுத்தாளர்
* யாக்கூப் அசன் சேத், தமிழக அரசியல்வாதி
* யாக்கூப் வொன் கிட்டன்சுடேன், இலங்கையின் ஆளுனர்

;வேறு:

* யாக்கோபு (நூல்)
இறைச்சி (இலக்கணம்)

அகப்பொருள் பாகுபாடு புணர்ச்சி, ஆற்றியிருத்தல், ஊடல், இரங்கல், பிரிதல் என்னும் ஆண் பெண் உறவுகளை (உரிப்பொருளை) மையமாகக் கொண்டது. இதற்கு முதற்பொருளும், கருப்பொருளும் துணையாக அமையும். இவற்றை ஐந்திணை என்பர். 

இவற்றில் இறைச்சி என்பது கருப்பொருள். கரு வளரும் பொருள். இறைச்சி அழுகும் பொருள். கரு உயிரோட்டம் உள்ளது. இறைச்சி உயிரோட்டம் இல்லாதது. பாட்டில் சொல்லப்படும் கருப்பொருள்களிலிருந்து பாட்டால் சொல்லப்படும் பொருளை உய்த்துணர்ந்து கொள்வதை இலக்கண நூலார் இறைச்சி எனக் குறிப்பிடுகின்றனர்.

தொல்காப்பியத்தில் சில நூற்பாக்கள் இதனைத் தெளிவுபடுத்துகின்றன. 
## விளக்கம்
### உட்பொருளைப் புறத்தே காட்டல்
* இறைச்சியானது உரிப்பொருளைப் புறத்தே காட்டும். 
நிலத்தினும் பெரிதே வானினும் உயர்ந்தன்று
நீரினும் ஆர் அளவு இன்றே சாரல்
கருங்காற் குறிஞ்சிப் பூக்கொண்டு
பெருந்தேன் இறைக்கும் நாடனொடு நட்பே 

:இந்தப் பாடலில் **குறிஞ்சிப் பூவில் உள்ள தேன் இறைக்கப்படுவதாகக்** கூறப்பட்டுள்ளது. தலைவியின் தேனைத் தலைவன் இறைத்தான் (கிணற்றில் தண்ணீர் இறைப்பது போல மொண்டுகொண்டான்) என்னும் புணர்தல் உரிப்பொருள் புறத்தே காட்டப்பட்டுள்ளது.

### உள்ளக் கிடக்கை காட்டல்
* இறைச்சியால் வேறு பொருளையும் உணர்ந்துகொள்ளலாம். 

ஒன்றேன் அல்லென் ஒன்றுவென் குன்றத்து
பொருகளிறு மிதித்த நெரிதாள் வேங்கை
குறவர் மகளிர் கூந்தற் கொய்மார்
நின்றுகொய மலரும் நாடனொடு
ஒன்றேன் தோழி ஒன்றினானே. 
:இந்தப் பாடலில் **போரிட்டுக்கொள்ளும் இரண்டு யானைகள் மிதித்த வேங்கைமரம்** இறைச்சிப் பொருளாகக் காட்டப்பட்டுள்ளது. இதில் வேங்கை மரத்தைத் தலைவி என்று கொண்டு காணவேண்டும். தலைவன் புணர்ச்சிக்காக அவளை மிதிக்கிறான். தாய் காப்புக்குள் வைத்து அவளை மிதிக்கிறாள். திருமணந்தான் இதற்குத் தீர்வு. முன்பு திருமணம் என்னும் வேங்கைப்பூவை மரத்தில் ஏறிப் பறிக்க வேண்டிய நிலை இருந்தது. இப்போது இருவரும் மிதிப்பதால் அது நிலத்தில் நின்றுகொண்டே பறிக்கும் எளிய நிலைக்கு வந்துவிட்டது. தலைவன், தலைவி, தாய் மூவரும் திருமணத்தை நாடுகின்றனர். இந்த உள்ளக் கிடக்கை இதன் இறைச்சிப் பொருளால் கொள்ளக் கிடக்கின்றது.

### அன்பின்மையில் அன்பைக் காட்டல்
* இறைச்சிப்பொருளால் அன்பின்மையோடு அன்புடைமையையும் இணைத்துச் சொல்லமுடியும். 

அடிதாங்கும் அளவின்றி அழல் அன்ன வெம்மையால்
கடியவே கனங்குழாய் காடு என்றார் அக் காட்டுள்
துடியடிக் கயந்தலை கலக்கிய சின்னீரை
மிடி ஊட்டிப் பின் உண்ணும் களிறு எனவும் உரைத்தனரே 
:இந்தப் பாட்டில் **தீப் போல் பொடி சுடும் காடு, குட்டியானை, ஆண்யானை, பெண்யானை, கலங்கர் நீர்** ஆகியவை இறைச்சிப் பொருள்கள். காடு அழல் அன்ன வெம்மை என்றும், அக்காட்டில் குட்டியானை கலக்கிக் கொஞ்சமாக இருக்கும் நீரை, பொண்யானைக்கு முதலில் ஊட்டிவிட்டு ஆண்யானை பின்னர் உண்ணும் என்றும் கூறப்பட்டிருப்பது இறைச்சிப் பொருள் விளக்கங்கள். தலைவன் ஆண்யானை போலத் தன்னைக் காப்பாற்றுவான் என்று சொல்லித், தலைவி தலைவனுடன் உடன்போக்கு மேற்கொள்ள விரும்புகிறாள். பொடி சுடும் காடு என்பதில் தலைவன் தலைவியை அழைத்துச் செல்ல விரும்பாத அன்பின்மை காணப்படுகிறது. கலங்கல் நீர் என்பதும் அன்பின்மை. எனினும் ஆண்யானை ஊட்டுவதைக் குறிப்பிடும்போது அன்புடைமை வெளிப்படுகிறது.

## அடிக்குறிப்பு

பகுப்பு:தொல்காப்பியம்
பகுப்பு:தமிழர் வாழ்வியல்
த. நமசிவாயம்

**தம்பிப்பிள்ளை நமசிவாயம்** ஈழத்துத் திரைப்பட நடிகர். **ஜெயகாந்த்** என்ற பெயரில் நடித்தவர். புலம் பெயர்ந்து சுவிட்சர்லாந்தில் வாழும் இவர் அந்நாட்டின் இலவுசான் மாநகரசபை உறுப்பினராக உள்ளார்.

யாழ்ப்பாணம் அச்சுவேலியைப் பிறப்பிடமாகக் கொண்ட நமசிவாயம் சிறுவயது முதலே திரைப்பட ஆர்வம் கொண்டிருந்தவர். 'பாராவழலு' என்ற சிங்களத் திரைப்படத்தில் நடித்தபோது தனது பெயரினை, ‘ஜெயகாந்த்’ என்று வைத்துக் கொண்டார். ஈழத்தில் தயாரான குத்துவிளக்கு தமிழ்த்திரைப்படத்தில் ‘சோமு’ என்ற முக்கிய பாத்திரத்தில் நடித்தவர்
 
## மேற்கோள்கள்

பகுப்பு:ஈழத்துக் கலைஞர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:சுவிட்சர்லாந்து தமிழர்
கழிவுத்தொகுதி

**கழிவுத்தொகுதி** (Excretory system) எனப்படுவது உயிரினங்களின்  உடலில் இருந்து தேவையற்றதாகவும், மேலதிகமானதாகவும் கருதப்படும் பொருட்களை வெளியேற்றும் ஒரு உயிரியல் தொழிற்பாட்டிற்கான உடல் உறுப்புக்களின் தொகுதியாகும். இந்தத் தொகுதி உடலில் ஒரு சீரான சமநிலையைப் பேண உதவும். அனுசேபச் செயன்முறையின் போது உற்பத்தி செய்யப்படும் கழிவுப்பதார்த்தங்கள் உடலிலிருந்து அகற்றப்படுதல் **கழிவகற்றல்** எனப்படும்.

பொதுவாக உடலில் இருந்து கழிவுகளை வெளியேற்றும் அனைத்து உடல் உறுப்புக்களும் கழிவுத்தொகுதியினுள் அடங்குமாயினும், சிறுநீர்த்தொகுதியே மிக முக்கியமான கழிவுத்தொகுதியாகக் கருதப்படுகின்றது. இதனால், சிலசமயம் சிறுநீர்த் தொகுதியையே கழிவுத்தொகுதி எனவும் அழைப்பதுண்டு.

வளர்சிதைமாற்றத்தில் உருவாகும் கழிவுப் பொருட்கள், வேறும் உடலிற்குத் தேவையற்ற, அல்லது மேலதிகமான திண்ம நீர்ம, வளிமப் பொருட்கள் அனைத்தும் உடலில் இருந்து வெளியேற்றப்படுவதற்கு இந்த கழிவுத்தொகுதி உதவுகின்றது. உடலின் அனைத்து உறுப்புக்களும் வளர்சிதைமாற்றத் தொழிற்பாட்டில் பங்குகொண்டாலும், கழிவுகளை வெளியேற்றுவதில் பங்களிக்கும் உறுப்புக்களே கழிவுத் தொகுதியில் இணைக்கப்படுகின்றன.

## கழிவுத்தொகுதி உறுப்புக்கள்
உடலின் உள்ளே உருவாகும் கழிவுகள் உடலில் இருந்து வெளியேற்றப்படாவிட்டால், அவை உடலுக்கு நச்சுப்பொருளாக மாறி உடல்நிலையைப் பாதிக்கவோ, அல்லது மிக அதிகளவில் கழிவுகள் தேங்கினால் இறப்பை ஏற்படுத்தவோ கூடும்.
### சிறுநீர்த்தொகுதி உறுப்புக்கள்

முக்கியமான கழிவுத்தொகுதி உறுப்புக்களாக சிறுநீர்த்தொகுதியின் உறுப்புக்களே கருதப்படுகின்றன. பெரிய மூலக்கூறுகளான புரதங்கள் வளர்சிதைமாற்றத்துக்கு உட்படும்போது யூரியா என்னும் கழிவுப்பொருளை முக்கிய பக்கவிளைவுப் பொருளாகத் தருகின்றது. யூரியா, மற்றும் உடலில் உள்ள மேலதிக நீர், வேறும் சில கழிவுப் பொருட்கள் சேர்ந்து சிறுநீராக வெளியேற சிறுநீரகமும் அதனுடனிணைந்து தொழிற்படும் ஏனைய உறுப்புக்களும் உதவுகின்றன.

### சுவாசத்தொகுதி உறுப்புக்கள்

வெளிமூச்செறிதலின்போது, உடலில் இருந்து காபனீரொக்சைட்டு, நீராவி போன்ற பொருட்கள் வெளியேற்றப்படுவதனால், சுவாசத் தொகுதியில் உள்ள நுரையீரலும், அதனோடிணைந்த ஏனைய உறுப்புக்களும் கழிவுத்தொகுதியில் பங்கெடுக்கின்றன.

### சமிபாட்டுத் தொகுதி

உடலில் உணவுப் பொருட்கள் சமிபாட்டுக்கு உட்படும்போது, சமிபாடடையாத கழிவுப் பொருட்கள் திண்மக் கழிவான மலமாக சமிபாட்டுத் தொகுதியின் முடிவில் உள்ள உறுப்பான குதத்தினூடாக மலம் கழித்தல் செயல்முறை மூலம் வெளியேற்றப்படும்.

### தோல்
உடலின் வெளிப்புறமாக இருக்கும் தோலும் கழிவுத்தொகுதியின் ஒரு அங்கமாகும். தோலினூடாக வெளியேற்றப்படும் வியர்வையும் கழிவுப் பொருட்களான மேலதிக நீர், சிறிய அளவிலான யூரியா, மற்றும் சில உப்புக்களைக் கழிவாகக் கொண்டிருக்கும்.

## மேற்கோள்கள்

பகுப்பு:கழிவுத்தொகுதி
பகுப்பு:உடற்கூற்றியல்
ரேஸ் 2

**ரேஸ் 2** இத்திரைப்படம் 2008 ஆம் ஆண்டு வெளிவந்த **ரேஸ்** என்ற பாலிவுட் திரைப்படத்தின் தொடர்ச்சியாக அப்பாஸ் மஸ்தான்

இயக்கத்தில் வரவிருக்கும் படம்.2013 ஜனவரி 25-ஆம் தேதி வெளியிடவிருக்கும் இத்திரைப்படத்தின் படப்பிடிப்பு தற்போது மும்முரமாக நடைபெற்று வருகிறது. 2008-ஆம் ஆண்டு வெளியிடப்பட்ட முதல் பாகத்தில் வரும் ரண்வீர் சிங் மற்றும் இன்ஸ்பெக்டர் ராபர்ட் டிசூசா ஆகிய கதாபாத்திரங்களாக ரேஸ் 2-வில் சயீப் அலி கான் மற்றும் அனில் கபூர் ஆகியோர் நடிக்கின்றனர்.

## நடிகர்கள் மற்றும் அவர்கள் கையாளும் கதாபாத்திரங்கள்
* சயீப் அலி கான் (ரண்வீர் சிங்)
* தீபிகா படுகோண் (எலீனா)
* ஜான் ஆபிரகாம் 
* ஜாகுலின் பெர்னாண்டஸ்
* அனில் கபூர் (இன்ஸ்பெக்டர் ராபர்ட் டிசூசா)
* அமீஷா பட்டேல்
* ராஜேஷ் கத்தார் (விக்ரம் தார்பர்)
* சங்கி பாண்டே
* சிவர்னா மித்ரா
* யானிக் பென்
* பாகுல் சியால்
* பிபாசா பாசு (நட்புக்காக - கெஸ்ட் ரோல்)

## மேற்கோள்கள்

பகுப்பு:இந்திய இந்தித் திரைப்படங்கள்
பகுப்பு:2013 இந்தித் திரைப்படங்கள்
தமிழ்நாட்டு ஊர்களின் சிறப்புப் பெயர்ப் பட்டியல்

ஊர்களும் நகரங்களும் பல இருந்தாலும் சில ஊர்கள் மட்டும், தனித்தன்மைகளுடன் பிற ஊர்களிலிருந்து வேறுபட்டு சிறப்புப் பெயர்களைப் பெற்றிருக்கின்றன. தமிழ்நாட்டிலுள்ள சில ஊர்களும், அவற்றின் சிறப்புப் பெயர்களும் கொண்ட பட்டியல் இது. 

## ஊர்களும் சிறப்புப் பெயர்களும்

|14 || அரியலூர் || சிமெண்ட் சிட்டி & கோவில் நகரம் , ||அரியலூர்.                     
                             
  * இப்பட்டியலில் பிற நகரங்களை அதன் சிறப்புப் பெயர்களுடன் சேர்க்கலாம்.

பகுப்பு:தமிழகப் பட்டியல்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
காந்தியம்

**காந்தியவாதம் ** அல்லது **காந்தியம்** (*Gandhism*) என்று மோகன்தாசு கரம்சந்த் காந்தியின் வாழ்நாள் பணி, கருத்தாக்கம் மற்றும் உள்ளூக்கத்தால் பெறப்பட்ட கொள்கைகளையும் கருத்துகளையும் உள்ளடக்கிக் கூறப்படுகின்றது.  முக்கியமாக அகிம்சைப் போராட்டம் குறித்த அவரது கருத்துக்களும் செயல்முறைகளும் இவ்வாறு குறிப்பிடப்படுகின்றன. 

'காந்தியம்' என்ற கருத்தாக்கத்தில் உலகெங்கும் உள்ள மக்களுக்கான காந்தியின் உரைகளும் செயல்பாடுகளும்  மற்றும் அவர்களது மேம்பாட்டிற்காக அவரது வழிகாட்டுதல்களும் உள்ளடக்கப்படுகிறது. மேலும் இது தனிமனிதச் சூழலுக்கும் அரசியல் சாரா சூழலுக்கும் பொருந்துவதாகவும் உள்ளது. காந்தியத்தைப் பின்பற்றுபவர்கள் *காந்தியவாதிகள்* எனப்படுகின்றனர்.   காந்தியை இருபதாம் நூற்றாண்டின் புத்தராக ராம்ஜி சிங் என்ற அறிஞர் கருதுகிறார்.

இருப்பினும் காந்தி 'காந்தியத்தை' அங்கீகரிக்கவில்லை:

## சான்றுகோள்கள்

## உசாத்துணைகள்

* Fischer, Louis. *[http://www.amazon.com/gp/reader/0394714660/ The Essential Gandhi: An Anthology of His Writings on His Life, Work, and Ideas].* Vintage: New York, 2002. (reprint edition) 
*
* Hardiman, David. *Gandhi in His Time and Ours: The Global Legacy of His Ideas* (2004) 
*
*
*
*
*

## வெளி இணைப்புகள்

*Gandhian Philosophy in Short
*Gandhian ideals
*Relevance of Gandhism in Modern Polity
*Gandhian Trusteeship as an "Instrument of Human Dignity"
*Review of "Gandhian economics"
*Gandhian economics is relevant
*Gandhism and Buddhism PDF
திருப்புகழ்மாலை

**திருப்புகழ்மாலை** அல்லது **கட்டளை செபம்** (இலத்தீன்: *Liturgia Horarum*, ஆங்கிலம்:Liturgy of the Hours அல்லது Divine Office அல்லது canonical hours) என்பது கத்தோலிக்க திருச்சபையின் இறைவேண்டல் தொகுப்பு ஆகும். இது துறவிகளாலும், துறவற சபையினராலும், பொது நிலையினராலும் பயன்படுத்தப்படலாம். இதில் பெரும் பகுதி திருப்பாடல்களும், அதனோடு விவிலிய வசனங்களும், பிற பக்திப்பாடல்களும் இடம்பெறுகின்றன. திருப்பலியோடு சேர்ந்து இதுவே கத்தோலிக்க திருச்சபையின் வெளிப்படையான செப வாழ்வாகக் கருதப்படுகின்றது. திருப்புகழ்மாலையை வேண்டுவதில், குறிப்பிட்ட மணிக்கு உரிய உண்மையான நேரத்தை, இயன்றவரைக் கடைப்பிடிக்கவேண்டும்.

ஒருவர் திருப்பட்டம் பெற்றப்பின், கத்தோலிக்க திருச்சபையின் சட்டப்படி கட்டாயம் இச்செபத்தை தினமும் செபிக்க வேண்டும். கத்தோலிக்க குருக்களும் குருத்துவத்தை விரும்பும் திருத்தொண்டர்களும் உரிய மற்றும் அங்கீகரிக்கப்பட்டுள்ள திருவழிபாட்டு நூல்களுக்கு ஏற்ப ஒவ்வொரு நாளும் திருப்புகழ்மாலையை நிறைவேற்றக் கடமைப்பட்டுள்ளனர்; எனினும் நிரந்தர திருத்தொண்டர்கள் ஆயர் பேரவையால் நிர்ணயிக்கப்பட்டுள்ள அளவிற்கு அதை நிறைவேற்ற வேண்டும். இச்செபமே, துறவற இல்லங்களின் அடிப்படை செபமாகக் கருதப்படுகின்றது. அர்ப்பண வாழ்வுச் சபை மற்றும் மறைத்தூதுப்பணி வாழ்வுச் சமூகங்களின் உறுப்பினர்கள், அவர்களின் அமைப்புச்சட்டங்களின் விதிமுறைக்கேற்பக் இச்செபத்தை செபிக்க கடமைப்பட்டுள்ளனர். மற்றக் கத்தோலிக்க விசுவாசிகளும், சூழ்நிலைக்கேற்ப, திருப்புகழ்மாலையில், அது திருச்சபையின் செயல் என்றளவில், பங்கேற்க அழைக்கப்படுகின்றனர்.

கிழக்கு மரபுவழி திருச்சபை, ஆங்கிலிக்கம், லூதரனியம் மற்றும் பல திருச்சபைகளிலும் இதனை ஒத்த பழக்கம் உண்டு.

## உரோமைத்திருப்புகழ்மாலை மன்றாடப்படும் நேரங்கள்
கீழ்வரும் நேரங்களில் திருப்புகழ்மாலை செபிப்பது வழக்கம்:

* காலைத் திருப்புகழ் (Lauds - இரவு 3 மணி அல்லது விடியலில் போது)
* மாலைத் திருப்புகழ் (Vespers - மாலையில் விளக்கேற்றும் நேரத்தில் - பொதுவாக 6 மணிக்கு)
* இரவுத்திருப்புகழ் (Compline - தூங்கச்செல்லும் முன், அது நள்ளிரவுக்கு பின்னர் இருந்தாலும். பொதுவாக இரவு 9 மணிக்குச்செபிக்கப்படும்)
* வைகறைத் திருப்புகழ் (Matins - இது சில துறவுமடங்களில் மட்டும் பின்பற்றப்படுகின்றது)
* முதல் மணித் திருப்புகழ் (Prime - காலை 6 மணி)
* முற்பகல் மணி (Terce - முற்பகல் 9 மணி)
* நண்பகல் மணி (Sext - நண்பகலில்)
* பிற்பகல் மணி (None - பிற்பகல் 3 மணி)

## ஆதாரங்கள்


பகுப்பு:கிறித்தவ இறைவேண்டல்கள்
பகுப்பு:கிறித்தவ சமய நூல்கள்‎
எல்லாமே என் பொண்டாட்டிதான்

**எல்லாமே என் பொண்டாட்டிதான்** 1998 ஆம் ஆண்டு வெளியான தமிழ்த் திரைப்படம்.

## வகை
குடும்பப்படம்

## கதை

எல்லாமே தனது மனைவிதான் என்று மனைவியின் பேச்சைக் கேட்டு நடக்கும் ஒரு அப்பாவி மனிதனின் கதை. அம்மனிதனின் வாழ்வில் வரும் பிரச்சனைகளையும் மனைவியின் துணைகொண்டு அதை சமாளிப்பதையும் நகைச்சுவையுடன் விவரிக்கும் குடும்பச் சித்திரம்.

## மேற்கோள்கள்

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பெல்லின் சமன்பாடு

**பெல்லின் சமன்பாடு** (*Pell's equation*) கீழ்க்கண்டவாறு அமைந்துள்ள ஏதாவதொரு முழுவெண் கெழு சமன்பாடு ஆகும்.
: x^2 - n y^2 = 1
இங்கு  n  ஒரு வர்க்கமல்லாத முழு எண்ணும்,   x, y  முழு எண்களும் ஆகும். கார்ட்டீசியன் ஆள்கூறுகளில், இச்சமன்பாடு ஒரு அதிபரவளைவு வடிவத்தைக் குறிக்கிறது. இவ்வளைவு x, y என்பன முழு எண்களாக இருக்கும் புள்ளிகளூடாகச் செல்லும்போது x, y என்பவற்றுக்கான தீர்வு கிடைக்கிறது. *x* = 1, *y* = 0 என்பது இவ்வாறான ஒரு எளிமையான தீர்வு. ஜோசப் லூயி லாக்ராஞ்சி என்பவர் *n* என்பது நிறைவர்க்கமாக இல்லாதிருக்கும்வரை பெல் சமன்பாட்டுக்கு முடிவில்லாத அளவு பல வெவ்வேறான முழு எண் தீர்வுகள் இருக்கும் என நிறுவினார். இத்தீர்வுகளை, *n* இன் வர்க்கமூலத்தை x/y என்னும் வடிவத்திலான விகிதமுறு எண்ணால் துல்லியமாக அண்ணளவாக்குவதற்குப் பயன்படுத்தலாம்.

இந்தச் சமன்பாடு தொடர்பான ஆய்வு யோன் பெல் என்பவரால் செய்யப்பட்டது என லெனார்ட் ஆய்லர் பிழையாக எண்ணியதாலேயே *பெல் சமன்பாடு* என்னும் பெயர் ஏற்பட்டது. இச்சமன்பாட்டுக்கான பொதுத் தீர்வைக் கண்டறிந்த முதல் ஐரோப்பியர் புரூங்கர் பிரபுவே என ஆய்லர் அறிந்திருந்த போதும், இது விடயத்தில் அவர் புரூங்கரையும், பெல்லையும் குழப்பிக்கொண்டார் எனத் தெரிகிறது.

## வரலாறு
தோராயமாக கி.மு. 400 ஆம் ஆண்டுகளில் இந்திய மற்றும் கிரேக்க நாடுகளில் பெல் சமன்பாட்டின் n = 2 ஆக இருக்கும்,

: x^2 - 2y^2=1 
  
என்னும் நிலை மீதும், இதோடு நெருக்கமாகத் தொடர்புடைய,

: x^2 - 2y^2 = -1 

என்பதன் மீதும், ஆய்வுகள் இடம்பெற்றன. இவ்விரு சமன்பாடுகளும் 2 இன் வர்க்கமூலத்துடன் தொடர்புள்ளதாக இருந்ததாலேயே இவை ஆராயப்பட்டன. *x* உம் *y* உம் இச் சமன்பாட்டுக்குப் பொருத்தமாக அமையும் நேர் முழுஎண்களாக இருந்தால், x/y என்பது √2இன் அண்ணளவாக்கம் ஆகும். இந்த அண்ணளவாக்கத்தில் வரும் எண்கள் *x* உம், *y* உம் பைதகோரியக் கணிதவியலாளர்களுக்குத் தெரிந்திருக்கிறது.

## மேற்கோள்கள்

பகுப்பு:சமன்பாடுகள்
பகுப்பு:எண் கோட்பாடு
திணை கொள் நெறி

தமிழ் இலக்கியங்களில் வரும் அகத்திணைப் பாடல் இன்ன திணையைச் சேர்ந்தது எனக் கொள்வது எப்படி எனத் தொல்காப்பியத்தில் விளக்கப்பட்டுள்ளது. 
*உரிப்பொருள் என்பது திணையைத் தீர்மானிக்கும் உரிப்பொருள். பாடலில் புணர்தலும், அதனோடு தொடர்புடைய நிமித்தங்களும் கூறப்பட்டிருப்பின் அது குறிஞ்சித் திணை. இவ்வாறே பிற திணைகளும் கொள்ளப்படும்.
*இந்த உரிப்பொருள் பிற திணையோடு மயங்குவதில்லை. 
*மலை, காடு, ஆறு, கடல் என்னும் நிலப்பகுதிகள் மயங்குவது இல்லை. 
*என்றாலும் ஒரு நிலப்பகுதியில் உள்ள பொருள்கள் மற்றொரு நிலப்பகுதியில் மயங்கும். 
*அன்றியும் எல்லா நிலப்பகுதிகளிலும் ஐந்து உரிப்பொருள் செயல்களும் நிகழும். 
*இறைச்சி, உள்ளுறை உவமம் போன்ற குறிப்புப் பொருள்களாலும் இன்ன திணை என்பதை உணர்ந்துகொள்ள வேண்டும்.
ஆகையால் திணையைக் குறிப்பதற்கு நிலத்தை அடிப்படையாய்க் கொள்ளாமல் உரிப்பொருள் நிகழ்வுகளை அடிப்படையாய்க் கொள்வது நெறி.
## அடிக்குறிப்பு

பகுப்பு:தொல்காப்பியம்
பகுப்பு:தமிழ் இலக்கிய நெறி
பகுப்பு:அகப்பொருளிலக்கணம்
பல்லவி

கருநாடக இசையில் பயின்று வரும் உருப்படிகள் பலவற்றுள் காணப்படும் உறுப்புக்களுள் **பல்லவி** என்பதும் ஒன்று. அனுபல்லவி, சரணம் என்பன பொதுவாகக் காணப்படும் ஏனைய இரண்டு உறுப்புக்கள். கருநாடக இசையின் உருப்படிகளான கீர்த்தனை, கிருதி, பதம், சுரசதி, சதிசுரம், வண்ணம் முதலிய இசைப் பாடல்களில் இவ்வுறுப்பு காணப்படுகிறது.  கருநாடக இசை உருப்படிகளில் மட்டுமின்றித் தற்காலத்தில் மெல்லிசைப் பாடல்கள், பக்திப் பாடல்கள், திரைப் பாடல்கள் போன்றவற்றிலும் பல்லவி என்னும் உறுப்பு உள்ளது. பொதுவாக மேற்குறிப்பிட்ட உருப்படிகளில் பல்லவி முதல் உறுப்பாக வரும். இதனாலேயே தமிழில் இதை **எடுப்பு**, **முதல்நிலை**, **முகம்** ஆகிய சொற்களால் குறிப்பிடுவர். இந்துஸ்தானி இசையில் இதை **ஸ்தாயி** என்பர். 
ஓர் இசைக்கலைஞரின் கற்பனையை பல்லவி தெளிவுபடுத்தும்.

பல்லவி பாடல்களில் முதல் உறுப்பாக வரும் அதேவேளை, அனுபல்லவி, சரணம் ஆகிய உறுப்புக்களுக்குப் பின்னரும் திரும்பத் திரும்பப் பாடப்படுவது உண்டு. பல்லவி பொதுவாக ஒரு தாள வட்டணை (ஆவர்த்தம்) நீளம் கொண்டதாக இருக்கும். இரண்டு அல்லது நான்கு தாள வட்டணைகளைக் கொண்டு அமைவதும் உண்டு. பக்கவாத்தியம் வாசிப்பவர்கள், எடுத்துக்கொண்ட தாளத்தின் தன்மையை அறிந்துகொள்ள இது உதவியாக உள்ளது. பாடும்போது, பல்லவியை இரண்டு தடவைகள் அல்லது அதற்கு மேற்பட்ட தடவைகள் பாடுவதும் உண்டு. 

## எடுத்துக்காட்டு
அலைபாயுதே ... என்று தொடங்கும் கீர்த்தனையில் முதல் இரண்டு வரிகள் பல்லவி ஆகும். 

**பல்லவி**
: *அலைபாயுதே... கண்ணா, என் மனம் அலைபாயுதே* 
: *ஆனந்த மோகன வேணுகானமதில்* 

**அனுபல்லவி**
: *நிலைபெயராது சிலைபோலவே நின்று* 
: *நேரமாவதறியாமலே மிக விநோதமாக முரளீதரா - என் மனம்*  

**சரணம்**
: *தெளிந்த நிலவு பட்டப்பகல் போல் எரியுதே திக்கை நோக்கி என் புருவம் நெரியுதே* 
: *கனிந்த உன் வேணுகானம் காற்றில் வருகுதே கண்கள் சொருகி ஒரு விதமாய் வருகுதே* 
: *கனித்த/ (கதித்த) மனத்தில் இருத்தி பதத்தை எனக்கு அளித்து மகிழ்த்தவா* 
: *ஒரு தனித்த வனத்தில் அணைத்து எனக்கு உணர்ச்சி கொடுத்து முகிழ்த்தவா* 

: *கனை கடல் அலையினில் கதிரவன் ஒளியென இணையிரு கழலெனக்(கு) அளித்தவா* 
: *கதறி மனமுருகி நான் அழைக்கவோ இதர மாதருடன் நீ களிக்கவோ*  
: *இது தகுமோ, இது முறையோ, இது தர்மம் தானோ?*  
: *குழலூதிடும் பொழுது ஆடிடும் குழைகள் போலவே மனது வேதனை மிகவொடு* 

## இதையும் காண்க
இராகம் தானம் பல்லவி

## மேற்கோள்கள்

## உசாத்துணைகள்
* மம்மது, நா., *தமிழிசைப் பேரகராதி*, இன்னிசை அறக்கட்டளை, மதுரை, 2010.
* வில்லவராயர், மீரா., *ஹிந்துஸ்தானி மேற்கத்திய இசை - ஓர் அறிமுகம்*, லங்கா புத்தகசாலை, யாழ்ப்பாணம், 2011 (மூன்றாம் பதிப்பு).
* செல்லத்துரை, பி. டி., *தென்னக இசையியல்*, வைகறைப் பதிப்பகம், திண்டுக்கல், 2005 (ஐந்தாம் பதிப்பு).
* பக்கிரிசாமிபாரதி, கே. ஏ., *இந்திய இசைக்கருவூலம்*, குசேலர் பதிப்பகம், சென்னை, 2006.

பகுப்பு:கருநாடக இசை
யாழ்ப்பாண விசுவகம்மாளர்

**யாழ்ப்பாணம் விஸ்வகுலம்** எனப்படும் சாதி கொல்லர், தட்டார், கண்ணார், கட்சிப்பர், தச்சர் ஆகிய உட்பிரிவுகளை கொண்டதாகும். இவர்கள் சைவர்கள் ஆவர். தீட்சை எடுத்து பூநூல் அணிவது கட்டாயமாகும். ஆசாரங்களையும், சைவ வழிபாடுகளையும் முறையாகப் பின்பற்றுபவர்கள். திருமணம் தங்களுக்குள்ளும், தங்கள் உட்பிரிவுகளுக்குள்ளும் செய்து கொள்கின்றனர். இவர்கள் யாழ்ப்பாணத்தில் தட்டார் தெரு, கன்னாதிட்டி, நல்லூர், பெருமாள்கோவிலடி, நாச்சிமார்கோவிலடி, கேசாவில் பிள்ளையார் கோவிலடி, காளி கோவிலடி, சிவன் கோவிலடி, வண்ணார்பண்ணை, செட்டித்தெரு, சங்கத்தானை போன்ற இடங்கள் இவர்களின் பூர்விகமாகும்.

*கொல்லர் - இரும்பு சம்பந்தமான வேலை செய்வர்.
*தட்டார் - தங்கம் சம்பந்தமான வேலை செய்வர்.
*கண்ணார் - பித்தளை சம்பந்தமான வேலை செய்வர்.
*கச்சிப்பர் - சிற்பம் சம்பந்தமான வேலை செய்வர்.
*தச்சர் - மரத்தளவாடங்கள் சம்பந்தமான வேலைசெய்வர்.

பகுப்பு:யாழ்ப்பாணத்தில் சாதிகள்
நிகழ்வியல்வு

பேயஸியன் பகுவியலில் நிகழ்வியல்வைக் கொண்டு துணையலகுகளைக் கண்டறியலாம். நிகழ்வியல்வுச் சார்பின் தொகையீடு ஒன்றல்ல. துணையலகுகளைக் கண்டறிய கட்டுப்பாட்டிற்குட்பட்ட எதிர்வுப் பெறுமதியைப் பெற்று, அதன் மீப்பெருமதிப்பை தேர்ந்தெடுக்கவும். இவ்வாறு பல முறை செய்து ஒருங்கல் நிபந்தனையைச் சரி பார்க்கவும்.

## மேற்கோள்கள்

பகுப்பு:புள்ளியியல்
அச்சன் உறங்காத வீடு (திரைப்படம்)

**அச்சன் உறங்காத வீடு** (ஆங்கிலம்:Achanurangatha_Veedu), (மலையாளம்: അച്ഛനുറങ്ങാത്ത വീട്) லால் ஜோஸ் இயக்கத்தில் பாபு ஜனார்தனன்
எழுதி சனவரி 6 2006 ஆம் ஆண்டு வெளிவந்த மலையாளத் திரைப்படம் ஆகும்.

## விளக்கங்கள்
இத்திரைப்படம் 1996 செப்டம்பரில் கேரளத்தின் இடுக்கி மாவட்டம் சூரியநெல்லியில் ஒரு பள்ளிச் சிறுமியையை காதலிப்பது போல் ஆசை காட்டி பள்ளி பேருந்து நடத்துநர் தன்னுடன் கடத்திச் சென்று தான் அனுபவித்தப் பின் அச்சிறுமியை கேரளத்தின் மிக முக்கிய அரசியல்வாதிகள் மற்றும் பெரிய பணக்கரரிடம் விற்றிருக்கிறான். இவர்கள் கேரளா முழுக்க அந்தப் பெண்ணை மிரட்டி ஊர் ஊராகப் கூட்டிச் சென்று அனுபவித்த பின் 40 நாட்களுக்குப் பிறகு அந்தச் சிறுமியை மிரட்டி வெளியே விட்டிருக்கிறார்கள். இச்சம்பவம் வெளியே கசிந்து பின் வழக்காக மாறியது. மொத்தம் 42 பேர்கள் மீது வழக்கு தொடரப்பட்டு, முக்கிய குற்றவாளிகள் கைது செய்யப்பட்டனர். இந்த உண்மை நிகழ்வை அடிப்படையாகக் கொண்டு இத் திரைப்படம் உருவாக்கப்பட்டு சனவரி 6 - 2006 ஆம் ஆண்டு அன்று வெளிவந்தது.

### கதைச் சுருக்கம்

## விருதுகள்
*2006 சிறந்த நடிகர்க்கான கேரள மாநிலத் திரைப்பட விருது - சலீம் குமார் ('''இரண்டாவது''' இடம்).
*2006 சிறந்த திரைப்படத்திர்க்கான கேரள மாநில திரைப்பட விருது -: இயக்குநர் லால் ஜோஸ்.
*2005 பரதன் விருது லால் ஜோஸ்
*2005 சிறந்த நடிகருக்கான பரதன் சிறப்பு விருது -. சலீம் குமார்.

## நடிப்பு
* சாமுவேலாக சலீம் குமார்
* லிஸ்சம்மாவாக முக்தா (பானு) சாமுவேலின் இளைய மகள்
* சம்விருதா சுனில் சாமுவேலின் மகள்
* சுஜா கார்த்திகா சாமுவேலின் மகள்
* பிருத்விராஜ் சுகுமாரன்
* இந்திரஜித் சுகுமாரன்

## ஆதாரங்கள்


## வெளி இணைப்பு
* 

பகுப்பு:2006 மலையாளத் திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள்
பகுப்பு:இந்திய மலையாளத் திரைப்படங்கள்
வெப் மாஸ்டர்

**வெப் மாஸ்டர்** (webmaster) வலை இயக்குநரும் மேலாளரும் வடிவமைப்பாளரும் ஆவார். இவரது பணி வலை கண்காணித்தல், வலை இயக்கம், வெப் இயக்குதல் போன்றவை அறிதல் அவசியம். இவர் ஜாவாஸ்கிரிப்ட், பி.எச்.பி மற்றும் பேர்ள் ஆகிய மொழிகளை அவசியம் அறிந்திருக்க வேண்டும். இவர் தள உருவாக்கத்திலும், நிர்வகிப்பது மட்டுமின்றி, உள்ளடக்கத்தை தொகுத்தல், விளம்பரங்களைச் சேர்த்தல் போன்ற பணிகளையும் செய்வார். இவரின் முக்கியப் பணிகள் தளத்தில் ஒவ்வொருவருக்கும் அணுக்கங்களை (அதிகாரம்) நிர்வகிப்பது, தளத்தின் வடிவமைப்பை மாற்றுவது ஆகியன. இவரின் பணிகளில் வலைதளத்தில் உள்ளடக்கத்தைச் சேர்ப்பதும் ஒன்று. பெரிய தளங்களின் வெப் மாஸ்டர்கள் தளங்கள் தொடர்பான அதிகளவிலான மின்னஞ்சல்களையும் நிர்வாகிப்பார்கள்.

பகுப்பு:இணையம்
பகுப்பு:கணினி நிரலர்கள்
திமோதி டால்டன்

**திமோதி டால்டன்** ( பிறப்பு 21 மார்ச் 1946) இவர் புகழ்பெற்ற  ஜேம்ஸ் பாண்டு திரைப்படங்களில் நடித்தவர் ஆவர். இவர்  தந்தை இங்கிலாந்து மற்றும் தாய்  அமெரிக்காவை சேர்த்தவர்.

பகுப்பு:ஐக்கிய இராச்சியத்தின் திரைப்பட நடிகர்கள்
பகுப்பு:வாழும் மக்கள்
தெற்காசிய முஸ்லிம் தேசியம்

**தெற்காசியாவில் முஸ்லிம் தேசியம்** என்று தெற்கு ஆசியாவின் முஸ்லிம்களால் இசுலாமியக் கொள்கைகளையும் அடையாளத்தையும் முன்னிலைப் படுத்தி வெளிப்பட்ட அரசியல் மற்றும் பண்பாட்டு தேசிய இயக்கங்கள் குறிப்பிடப்படுகின்றன.

தெற்காசியாவில் நிலவிய பல்வேறு இசுலாமியப் பேரரசுகளின் தாக்கத்தில் துவங்கிய இத்தேசிய உணர்வு இருபதாம் நூற்றாண்டிலும் இருபத்தியோராம் நூற்றாண்டிலும் நிகழ்ந்த நிகழ்வுகளால் வலுப்பட்டு இந்தியா, பாக்கித்தான் மற்றும் வங்காளதேசம் ஆகிய நாடுகளில் பரவலாக உள்ளது.
## வரலாற்றுப் பின்னணி
வட இந்தியாவில்  தில்லி சுல்தானகமும் முகலாயப் பேரரசும் ஆண்ட காலத்திலேயே முசுலிம் தேசிய சிந்தனைகள் வேரூன்றத் துவங்கின. வலிமை மிக்கதாக அமைந்திருந்த அவர்களின் படைகளாலும் மத்திய கிழக்கு, பெர்சியா மற்றும் நடுவண் ஆசியாவிலிருந்து குடிபெயர்ந்த முசுலிம் மக்களாலும் இந்தியர்களிடையே இசுலாமிய சமயம் தழைத்தோங்கியது. 
## கருத்தாக்கப் பின்னணி
முதல் இசுலாமிய எதிர்ப்பாக 1766இல் முசுலிம் மன்னன் திப்பு சுல்தானின்  மைசூர் ஆயுதப் போராட்டம் அமைந்தது. இதுவே பிரித்தானிய ஆட்சிக்கெதிரான இந்திய விடுதலை இயக்கத்திற்கு செயலூக்கியாகவும் அமைந்தது. தொடர்ந்து முசுலிம் அறிஞர்களும் சீர்திருத்தவாதிகளுமான சையது அகமது கான், சையது அமீர அலி மற்றும் ஆகா கான் போன்றோர் பிரித்தானிய ஆட்சிக்கெதிரான இயக்கங்களில் முக்கிய பங்காற்றினர். முசுலிம்களுக்கானத் தனிநாடு மற்றும் பிரிவினைக்கானக் கருத்துகள் கவிஞரும் தத்துவவியலாளருமான சர் அல்லாமா முகமது இக்பால் மற்றும் அரசியல்வாதி சௌத்தரி ரகமது அலி போன்றோரால் உருவானது. 

பகுப்பு:இந்திய விடுதலைப் போராட்டம்
பகுப்பு:இந்தியாவில் இசுலாம்
நூற்றெட்டு சிவதாண்டவங்கள்

**நூற்றெட்டு சிவதாண்டவங்கள்** என்பவை சிவபெருமான் பரதநாட்டியத்தின் கரணங்களான 108 கரணங்களையும் ஆடியதாகும். ஆணின் நடனம் தாண்டவம் என்று பெயர் பெறுவதால், இந்தக் கரண நடனங்கள் நூற்றெட்டு தாண்டவங்கள் என்று அழைக்கப்படுகின்றன. 

இது நூற்றெட்டுத் தாண்டவபேதங்கள் என்றும் அழைக்கப்படுகிறது.

## தொன்மம்
நடன கலையில் தலைவனாக இருந்து பரத முனிவருக்கு பரதநாட்டியம் கற்பித்தார் சிவபெருமான். அப்போது ஆனந்த தாண்டவத்திற்கும், பிரளய தாண்டவத்திற்கும் இடையே நூற்றியெட்டு தாண்டவங்களை ஆடுகிறார். 

## கரணங்களின் பெயர்கள்

## சிற்பத் தொகுப்புகள்

சிதம்பரம் நடராஜர் கோயிலின் ஆடல் வல்லான் கோபுரம் எனப்படும் கிழக்கு கோபுரத்தில் இந்த நூற்றியெட்டு தாண்டவங்களையும் ஆடும் பெண் சிற்பங்கள் காணப்படுகின்றன. தஞ்சை பெரிய கோயிலில் இந்த நூற்றியெட்டு தாண்டவங்களில் என்பத்து ஒரு தாண்டவங்கள் காணப்படுகின்றன.

திருவதிகை வீரட்டனேசுவரர் கோயில் கதவில் 108 கரணச் சிற்பங்கள் செதுக்கப்பட்டுள்ளன.

## இவற்றையும் காண்க
* தண்டு
* பரதர்
* பரதநாட்டியம்

## கருவி நூல்
சிவ தாண்டவம் - இரா. இராமகிருட்டிணன்

## ஆதாரங்கள்


பகுப்பு:சிவதாண்டவங்கள்
ஒண்ணா இருக்க கத்துக்கணும்

**ஒண்ணா  இருக்க கத்துக்கணும்,** 1992 ஆம் ஆண்டு வெளியான தமிழ்த் திரைப்படம்.

## வகை
சமூகத் திரைப்படம்

## கதை

தன்  கிராமத்தில் உள்ள தாழ்த்தப்பட்ட மக்களை ஆடு மாடுகள் போன்று நடத்துகிறார் அந்த ஊர் பண்ணையார். கல்வியறிவு இல்லாத அந்த மக்கள் தங்களை அறியாமலே அந்த அடிமைத்தனத்தில் வாழ்கின்றனர். ஊருக்குப் புதிதாக வரும் பள்ளிகூட வாத்தியார் அம்மக்களின் குழந்தைகளின் கல்விக்கு உதவுகிறார். அம்மக்களுக்கும் அவர்களது அறியாமையையும் அதன் காரணமாய் அவர்கள் முன்னேறாமல் இருப்பதையும் பண்ணையாரால் சுரண்டப்படுவதையும் உணர்த்துகிறார். தன்னிலை உணரும் மக்களின் நிலை என்ன, அந்த பண்ணையாரின் நிலை என்ன என்பதை விளக்கும் அருமையான திரைச்சித்திரம். நாட்டில் உள்ள பல ஊர்களில்  புரையோடிப்போய் இருக்கும் சாதிகொடுமைகளைக் காட்டும் சமூகத் திரைப்படம் இது.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்